नई दिल्ली। बोलीविया में विस्तार योजना रद करने के बाद जेएसपीएल ने अब दक्षिण अफ्रीका और मोजाम्बिक सहित विभिन्न देशों में कोयला खदानों के अधिग्रहण के प्रयास तेज कर दिए हैं। इन देशों में कंपनी पहले भी कोयला खदानें हासिल कर चुकी है। जिंदल स्टील एंड पावर लिमिटेड (जेएसपीएल) के निदेशक और मुख्य वित्त अधिकारी सुशील मारू ने कहा कि हम दुनिया के विभिन्न देशों में संभावनाएं तलाश रहे हैं। दक्षिण अफ्रीका, मोजाम्बिक और बोत्सवाना में कंपनी ने कई खदानें अधिग्रहित की है।